Source: https://beta.e-justice.europa.eu/379/MT/european_account_preservation_order?ITALY&action=printMS&member=1
Timestamp: 2019-11-18 13:42:53+00:00
Document Index: 2103693

Matched Legal Cases: ['qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ']

Il-qorti tad-distrett li fih tfassal l-att awtentiku, ippresedut minn imħallef wieħed.
Il-president tal-qorti tad-distrett li fih jinsab id-domiċilju jew il-post tar-residenza tad-debitur, jew l-uffiċċju rreġistrat tad-debitur fil-każ ta’ persuna ġuridika. Jekk id-debitur ma għandu l-ebda residenza, domiċilju jew post tar-residenza fl-Italja jew, jekk persuna ġuridika, mhuwiex stabbilit fl-Italja, l-awtorità kompetenti tkun il-president tal-qorti ta’ Ruma.
Id-dritt Taljan jipprevedi li l-awtorità tal-informazzjoni jista’ jkollha aċċess għal informazzjoni miżmuma f’arkivji pubbliċi sabiex tikseb informazzjoni dwar il-kontijiet bankarji.
Il-qorti ffurmata minn diversi membri fejn jippresjedi l-imħallef li jkun ħareġ l-ordni ta’ preservazzjoni.
Ir-riċevuta, it-trażmissjoni u n-notifika jew il-komunikazzjoni ta’ dokumenti hija r-responsabbiltà ta’:
(a) l-uffiċjal tal-qorti fiċ-ċirkustanzi deskritti fl-Artikolu 23(5) tar-Regolament;
(b) ir-reġistru tal-qorti li jkun ħareġ l-ordni ta’ preservazzjoni fiċ-ċirkustanzi koperti mill-Artikoli 10(2), 23(3) u (6), 25(3) u 36(5) tar-Regolament;
(c) ir-reġistru tal-qorti responsabbli għall-infurzar fil-każ ipprevedut fl-Artikolu 27(2) tar-Regolament;
(d) ir-reġistru tal-qorti tal-post fejn id-debitur ikun iddomiċiljat fiċ-ċirkustanzi ppreveduti fl-Artikolu 28(3) tar-Regolament.
Jekk l-ordni ta’ preservazzjoni jkun inħareġ minn Stat Membru ieħor fiċ-ċirkustanzi msemmija fl-Artikoli 10(2), 23(3), 23(6) jew 25(3), il-qorti kompetenti tkun il-qorti ordinarja responsabbli għall-infurzar tal-ordni ta’ preservazzjoni (ara l-Artikolu 50(f)).
Il-qorti ordinarja tal-post tar-residenza tal-parti terza (l-Artikolu 678 tal-Kodiċi tal-Proċedura Ċivili) li taġixxi skont ir-regoli dwar l-esproprjazzjoni minn partijiet terzi.
Il-kontijiet konġunti u l-kontijiet ta’ mandatarju b’aktar minn detentur wieħed tal-kont jistgħu jkunu soġġetti għal ordni ta’ preservazzjoni biss skont is-sehem tad-debitur. L-ishma tad-detenturi tal-kontijiet huma preżunti li huma ugwali, sakemm ma jkunx hemm prova għall-kuntrarju.
Eżenti minn sekwestru, skont id-dispożizzjonijiet konġunti tal-Artikoli 545 u 671 tal-Kodiċi tal-Proċedura Ċivili, hemm:
(a) il-pagamenti ta’ manteniment, sakemm ma jkunux għal skopijiet ta’ manteniment, iżda bl-awtorizzazzjoni tal-qorti jew imħallef maħtur minnhom biss u għal sehem biss li għandu jiġi determinat b’ordni mill-qorti;
(b) gratifiki karitattivi jew ta’ sussistenza lil persuni kklassifikati bħala foqra u pagamenti għal maternità, mard jew spejjeż tal-funerali dovuti minn fondi tal-assigurazzjoni, korpi tas-sigurtà soċjali u istituzzjonijiet karitattivi;
(c) l-ammonti dovuti minn persuni privati permezz ta’ pagi, salarji jew pagamenti oħrajn relatati mar-relazzjonijiet tax-xogħol, inkluż dawk dovuti għal sensji, jistgħu jiġu sekwestrati għall-pagamenti ta’ manteniment sal-limitu awtorizzat mill-president tal-qorti jew minn imħallef maħtur minnu; sa massimu ta’ wieħed minn ħamsa minn dawn is-somom jista’ jiġi sekwestrat; sekwestri simultanji minħabba taħlita tar-raġunijiet imsemmija qabel ma jistgħux jammontaw għal aktar minn nofs dawn is-somom;
(d) annwalità, jekk tiġi kostitwita bla ħlas, meta jkun hemm dispożizzjoni li din ma għandhiex tiġi soġġetta għal sekwestru lil hinn mil-limitu tal-ħtiġijiet essenzjali tal-kreditur;
(e) l-ammonti pagabbli minn assiguratur lid-detentur ta’ polza jew benefiċjarju ta’ assigurazzjoni, soġġetti, fir-rigward tal-primjums imħallsa, għad-dispożizzjonijiet dwar ir-reviżjoni tal-atti li huma ta’ detriment għall-kredituri u għall-kollazzjoni, għall-imputazzjoni u għat-tnaqqis tar-rigali;
(f) l-ammonti dovuti għall-pensjonijiet, għall-allokazzjonijiet li jservu bħala pensjonijiet jew benefiċċji oħra ta’ rtirar, bl-istipulazzjoni li minn dawn l-ammonti ma jistax jiġi sekwestrat aktar minn ammont li jikkorrispondi għall-ammont massimu tal-allokazzjoni soċjali fix-xahar, b’żieda ta’ nofs, u li s-sehem li jaqbeż dak l-ammont jista’ jiġi sekwestrat fil-limiti stipulati fil-punti (c) u (d);
(g) fondi speċjali għall-benessri u l-assistenza stabbiliti mill-imprenditur, inkluż mingħajr kontribuzzjonijiet mingħand l-impjegati, meta dawn ikunu jikkonċernaw pagamenti mħallsa mill-kredituri jew mill-ħaddiema tal-imprenditur.
Hemm ukoll dispożizzjonijiet li ammonti dovuti permezz ta’ pagi, salarji u pagamenti oħrajn relatati ma’ mpjiegi jew xogħol, inkluż dawk għal sensji u għal pensjonijiet, u gratifiki li jservu ta’ pensjonijiet jew benefiċċji oħrajn ta’ rtirar, jistgħu, meta jiġu kkreditati lil kont bankarju jew postali f’isem id-debitur, ikunu soġġetti għal sekwestru għal ammont li jaqbeż bi tliet darbiet il-benefiċċju soċjali, meta l-akkreditar tal-kont iseħħ qabel is-sekwestru; meta l-akkreditar iseħħ fid-data tas-sekwestru jew warajha, dawn l-ammonti jistgħu jiġu soġġetti għal sekwestru fil-limiti stabbiliti fil-paragrafi (3), (4), (5) u (7) u fid-dispożizzjonijiet speċjali tal-Liġi.
Hija r-responsabbiltà tad-debitur li juri li t-talba hija eżenti minn preservazzjoni.
Bħala regola ġenerali, id-depożitarju tal-assi soġġetti għal ordni ta’ preservazzjoni, jiġifieri bank fil-każ ta’ kont bankarju, huwa awtorizzat li jitlob għal kumpens għall-kustodja u l-konservazzjoni tal-assi; il-kumpens huwa stabbilit skont ir-rati fis-seħħ jew dawk normalment applikati, flimkien mar-rimborż tal-ispejjeż dokumentati li huma essenzjali għall-konservazzjoni tal-assi. Dawn l-ispejjeż jinkludu l-ispejjeż imġarrba minħabba n-notifika tad-dikjarazzjoni imsemmija fl-Artikolu 25 tar-Regolament.
Il-parti responsabbli għall-pagament (provviżorju) hija l-applikant. Il-qorti trid tidentifika l-parti responsabbli fl-aħħar mill-aħħar għall-pagament.
L-għoti ta’ informazzjoni dwar kontijiet skont l-Artikolu 14 ma jiġġustifikax l-imposta ta’ miżati mill-banek. Il-banek huma mitluba bil-liġi li jaġġornaw l-arkivji li, fl-Italja, huma kkonsultati biex tinkiseb l-informazzjoni dwar il-kontijiet bankarji skont l-Artikolu 14 tar-Regolament.
Mingħajr preġudizzju għall-miżati tal-qorti dovuti skont l-Artikolu 42 ta-Regolament (UE) Nru 655/2014, l-ipproċessar u l-infurzar ta’ ordni ta’ preservazzjoni jinkludu l-pagament tal-imposti għall-estrazzjoni ta’ kopji ta’ proċedimenti ġudizzjarji u ta’ miżati pagabbli lil uffiċċjali tal-qorti għan-notifika ta’ dokumenti.
L-imposti għal kopji huma stabbiliti abbażi tat-tabella fl-Anness 7 tad-Digriet Presidenzjali Nru 115 tat-30 ta’ Mejju 2012 - “Dispożizzjonijiet ġuridiċi u regolamenti konsolidati rigward l-ispejjeż legali”.
Rigward il-miżati pagabbli għan-notifika tad-dokumenti, għandha ssir distinzjoni skont jekk id-dokumenti jiġux notifikati mill-uffiċjal tal-qorti direttament lir-riċevitur jew jekk jiġux notifikati bil-posta. Fl-ewwel każ, irid jitħallas indennizz tal-ivvjaġġar lill-uffiċjal tal-qorti skont l-Artikolu 27 tad-dispożizzjonijiet konsolidati imsemmija hawn fuq, ikkalkulati skont l-Artikolu 35 tagħhom u li jqisu l-parametri aġġornati kull sena skont digriet mill-Ministeru tal-Ġustizzja. Fit-tieni każ, minflok indennizz, irid isir rimborż tal-ispejjeż tal-konsenja. Fiż-żewġ każijiet - jiġifieri n-notifika personali tar-riċevitur u n-notifika postali - hija dovuta wkoll miżata prevista fl-Artikolu 27 tad-dispożizzjonijiet konsolidati, u kkalkulati abbażi tal-Artikolu 34. Meta n-notifika tkun urġenti, kemm il-miżata kif ukoll l-indennizz jogħlew skont l-Artikolu 36 tad-dispożizzjonijiet konsolidati.
Ara l-Artikoli msemmija hawn fuq u l-Anness 7 tad-Digriet Presidenzjali Nru 115/2014 b’dan il-link.
Ma hemm l-ebda klassifika tal-ordnijiet nazzjonali.
Il-qorti ppreseduta minn imħallef wieħed.
Appell quddiem il-qorti ordinarja, ffurmata minn diversi membri , jiġi awtorizzat kontra sentenza skont l-Artikoli 33, 34 u 35 tar-Regolament. It-terminu perentorju huwa ħmistax-il jum u jibda mal-ħruġ tal-ordni tal-qorti, jew il-komunikazzjoni jew in-notifika tiegħu, jekk qabel.
(A) Il-miżati tal-qorti biex tinkiseb ordni ta’ preservazzjoni jvarjaw skont il-valur tat-talba u l-istanza tal-proċedimenti tal-qorti skont meta tkun intalbet l-ordni ta’ preservazzjoni:
(a) għal talbiet sa massimu ta’ EUR 1 100 l-ispejjeż huma dawn: EUR 21.50 jekk il-proċedimenti tal-qorti jkunu tal-ewwel istanza; EUR 32.25 jekk il-proċedimenti tal-qorti jmorru għal appell; EUR 43 fil-każ ta’ appell fil-kassazzjoni;
(b) għal talbiet bejn EUR 1 100 u EUR 5 200 l-ispejjeż huma dawn: EUR 49 jekk il-proċedimenti tal-qorti jkunu tal-ewwel istanza; EUR 73.50 jekk il-proċedimenti tal-qorti jmorru għal appell; EUR 98 fil-każ ta’ appell fil-kassazzjoni;
(c) għal talbiet bejn EUR 5 200 u EUR 26 000 l-ispejjeż huma dawn: EUR 118.50 jekk il-proċedimenti tal-qorti jkunu tal-ewwel istanza; EUR 177.75 jekk il-proċedimenti tal-qorti jmorru għal appell; EUR 237 fil-każ ta’ appell fil-kassazzjoni;
(d) għal talbiet bejn EUR 26 000 u EUR 52 000 l-ispejjeż huma dawn: EUR 259 jekk il-proċedimenti tal-qorti jkunu tal-ewwel istanza; EUR 388.50 jekk il-proċedimenti tal-qorti jmorru għal appell; EUR 518 fil-każ ta’ appell fil-kassazzjoni;
(e) għal talbiet bejn EUR 52 000 u EUR 260 000 l-ispejjeż huma dawn: EUR 379.50 jekk il-proċedimenti tal-qorti jkunu tal-ewwel istanza; EUR 569.25 jekk il-proċedimenti tal-qorti jmorru għal appell; EUR 759 fil-każ ta’ appell fil-kassazzjoni;
(f) għal talbiet bejn EUR 260 000 u EUR 520 000 l-ispejjeż huma dawn: EUR 607 jekk il-proċedimenti tal-qorti jkunu tal-ewwel istanza; EUR 910.50 jekk il-proċedimenti tal-qorti jmorru għal appell; EUR 1 214 fil-każ ta’ appell fil-kassazzjoni;
(g) għal talbiet ta’ aktar minn EUR 520 000 l-ispejjeż huma dawn: EUR 843 jekk il-proċedimenti tal-qorti jkunu tal-ewwel istanza; EUR 1 264.50 jekk il-proċedimenti tal-qorti jmorru għal appell; EUR 1 686 fil-każ ta’ appell fil-kassazzjoni;
(h) għal talbiet ta’ valur indeterminat l-ispejjeż huma dawn: EUR 259 jekk il-proċedimenti tal-qorti jkunu tal-ewwel istanza; EUR 388.50 jekk il-proċedimenti tal-qorti jmorru għal appell; EUR 518 fil-każ ta’ appell fil-kassazzjoni; Madankollu, għal każijiet fil-ġuriżdizzjoni esklużiva tal-kummissarju tal-ġustizzja skont l-Artikolu 7 tal-Kodiċi tal-Proċedura Ċivili, l-ispejjeż huma: EUR 118.50 jekk il-proċedimenti tal-qorti jkunu tal-ewwel istanza; EUR 177.75 jekk il-proċedimenti tal-qorti jmorru għal appell; EUR 237 fil-każ ta’ appell fil-kassazzjoni.
Apparti l-ispejjeż imsemmija hawn fuq, jekk l-ordni tintalab qabel il-bidu tal-proċedimenti tal-qorti abbażi tal-merti tal-każ, miżata b’rata fissa mħallsa minn qabel ta’ EUR 27 għall-ispejjeż tan-notifika tkun pagabbli għal kull proċedura.
(B) Il-miżati tal-qorti għal appell kontra ordni ta’ preservazzjoni huma ta’ EUR 147 għall-każijiet kollha.
Apparti dawn l-ispejjeż, jekk l-ordni tintalab qabel il-bidu tal-proċedimenti ewlenin tal-qorti, miżata b’rata fissa mħallsa minn qabel ta’ EUR 27 għall-ispejjeż tan-notifika tkun pagabbli għal kull proċedura.
L-ispejjeż għandhom jitħallsu fil-bidu tal-proċedimenti, meta jitressaq l-appell.
Jiġu aċċettati biss traduzzjonijiet fil-lingwa Taljana.
L-aħħar aġġornament: 22/03/2019